19 Avril 
1639. 
12 Novem- 
bre 1639. 
3 2 
uoit respondu qu’il n’auoit pas demandé les trouppes pour espoir d’em- 
porter Joux, mais pour les tenir toutes ensemble en un recoing de la 
prouince durant la saison des moissons, semées et vendanges. Il auoit gens 
en toutes les frontieres par ou les Francois pouuoient venir a lui, et auoit 
my la place en tel point par manquement de choses necessaires , que les 
protestans suisses aduertirent en France qu'il estoit temps de la secourir. 
Le commandant capituloit desia quand un suisse passa entre les sentinelles 
et l’alla aduertir du secours qui luy venoit, iusques a l'entrée duquel Sar- 
miento maintint son siege et ne se retira qu'a la derniere extremité , apres 
les moissons, semées et vendanges faictes et sans aucune perte. 
18. En ce mesme temps le parlement se plaignant qu'il estoit sans chef, 
le roy donna la charge de president'au conseiller Boyuin duquel iay parlé 
souuant cy dessus et qui estoit le plus ancien conseiller et bien méritant 
de la charge ; remplit aussi les autres places vuides du mesme parle- 
ment, qui a ce moyen commença a rentrer en ses seances ordinaires pour 
vuider des proces, le lendemain du iour de Sainct Martin de cette an- 
née 1639. 
Sarmiento et Sauedra qui auoient chacun ses instructions séparées sem- 
bloient ne pas estre de bon accord; Sauedra estoit encor en Suisse; Sar- 
miento apres auoir fait auec le marquis quelques propositions au parle- 
ment pour la conseruation du pays, et estant mal content du marquis, 
retorna en Suisse et de la passa a Milan , ou estoit gouuerneur le marquis 
de Leganés, desseignant Sarmiento de passer dez Milan a Venise ou dez 
longtemps il estoit destiné ambassadeur extraordinaire. 
Le marquis, bien qu'il fut mal content du parlement, dissimuloit neant- 
moins ses fascheries par l’aduis de l'abbé des trois Rois ‘ qui auoit estably et 
entretenoit une intelligence entre luy, le president et le procureur general , 
qui sont les trois principaux ressors pour la conseruation de la prouince. 
De quoy chacun parloit a sa façon et aucuns disoient que cette intelli- 
gence estoit bonne quand elle n’auoit autre but que le seruice du Roy et 
repos de son estat; mais si elle estoit pour l’interest particulier de chacun 
des trois pour se prester la main l’un l’autre, elle seroit mauuaise : et ap- 
pelloient cette union LE TRIUMUIRAT. 
19. Le marquis demanda à l’Infant permission de l'aller trouuer durant 
l'hiuer pour luy faire entendre ce qu’il ne pouuait luy escrire et encor 
? Philippe-Emanuel de Montfort. 
